text: 
  Da det multinationale amerikanske pladeselskab Warner Brothers skrev én 
  million dollars på ryggen af deres ruskindsjakker for et par år siden
  , og deres store danske gennembruds-lp " No Fuel Left For The 
  Pilgrims " dermed skulle udgives i hele verden, var der bogstaveligt 
  talt ingen grænser for forestillingerne.
  
  Men senere opdagede de, at millionen var bundet til at lave to 
  plader samt betale diverse udgifter til promotion. Det er foreløbig 
  blot blevet til et par brugte biler.
  
  " Men der er ikke til reparationerne, " siger Jesper Binzer.
  
  De fire har dog i det sidste år fået set verden.
  
  Vidunderlig verden " No Fuel Left For The Pilgrims " har solgt knap 
  en halv million eksemplarer verden over. De fleste i Danmark, nemlig 
  100.000 eksemplarer, mens resten er fordelt pænt verden over med Japan
   og Australien som de største aftagere af D.A.Ds kontante rock.
  
  " Vi var jo i USA på sådan en tur, hvor vi spiste i tre dage, 
  spillede i én for så igen at spise i tre dage og spille i én 
  o.s.v ... for at fedte os ind på radiostationerne, " siger Jesper 
  Binzer.
  
  
  
  